Zadeva: Plačevanje pavšalnih prispevkov v letu 2023

1. **Pavšalni prispevki za zdravstveno zavarovanje**

Obveznost plačevanja pavšalnih prispevkov za zdravstveno zavarovanje je določena z [Zakonom o zdravstvenem varstvu in zdravstvenem zavarovanju](http://www.pisrs.si/Pis.web/pregledPredpisa?id=ZAKO213). Zneski so določeni v odstotku od povprečne plače za oktober preteklega koledarskega leta. Upoštevajoč podatek Statističnega urada RS (povprečna bruto plača za oktober 2022 znaša 2.024,03 eur; v nadaljevanju: PP) so v spodnji tabeli navedeni zneski prispevkov za zdravstveno zavarovanje v letu 2023:

|  |  |  |  |  |
| --- | --- | --- | --- | --- |
| **Vrste zavarovancev** | | **Stopnja/osnova** | **Znesek prispevka od**  **1. 1. do**  **31. 12. 2023** | **Način plačevanja prispevka** |
| Zavarovanci iz 12., 13. in 14. točke prvega odstavka 15. člena ZZVZZ | Državljani RS in tujci, zavarovani v tujini, za čas prebivanja v RS, ko ne morejo koristiti pravic iz tujine | 8,20 % od PP | 165,97 EUR | mesečno |
| Zavarovanci iz 17., 18., in 21. točke prvega odstavka 15. člena ZZVZZ | Prejemniki socialne pomoči, priznavalnin ter osebe, ki niso zavarovane iz drugega naslova | 2 % od PP | 40,48 EUR | mesečno |
| Zavarovanci iz 22. točke prvega odstavka 15. člena ZZVZZ | Zaporniki | 0,53 % od PP  in  12,92 % od PP | 10,73 EUR  in  261,50 EUR | mesečno |
| Zavarovanci iz 10. točke 17. člena ZZVZZ | Osebe, ki opravljajo dejavnost kot postranski poklic (popoldanci, dopolnilna dejavnost na kmetiji) | 0,53 % od PP  in  6,36 % od 25 % PP | 10,73 EUR  in  32,18 EUR | mesečno |
| Zavarovanci iz 10. točke 17. člena ZZVZZ | Osebe, ki opravljajo dejavnost kot postranski poklic (sobodajalci) | 0,53 % od PP\*5/12  in  6,36 % od 25 % PP\*5/12 | 4,47 EUR  53,64 EUR  in  13,41 EUR  160,92 EUR | mesečno ali  enkrat letno  mesečno ali  enkrat letno |
| Zavarovanci iz 1., 3., 6., 9. in 12. točke 17. člena in 2., 4., 5., 6. in 7. točke 18. člena ZZVZZ | Dijaki, študenti pri praktičnem in študentskem delu, idr. | 0,30 % od PP | 6,07 EUR | mesečno |
| Zavarovanci iz 1., 3., 8. in 9. točke 18. člena ZZVZZ | Osebe, ki sodelujejo v organiziranih akcijah, npr. civilne zaščite | 0,40 % od PP | 8,10 EUR | enkrat letno |

*.*

1. **Prispevki za posebne primere zavarovanja, ki se plačujejo v pavšalnem znesku**

V Uradnem listu RS, št. 30/2023, je objavljen Sklep o določitvi prispevkov za posebne primere zavarovanja, ki od 1. 4. 2023 dalje, na podlagi 143. člena Zakona o pokojninskem in invalidskem zavarovanju – [ZPIZ-2](http://www.pisrs.si/Pis.web/pregledPredpisa?id=ZAKO6280), določa nove zneske pavšalnih prispevkov za zavarovance iz 20. člena ZPIZ-2. Novi zneski pavšalnih prispevkov so razvidni iz spodnje tabele:

|  |  |  |  |
| --- | --- | --- | --- |
| **Vrsta pavšalnega prispevka** | **Sklep o določitvi prispevkov** | **Znesek od**  **1. 4. 2022 do 31. 3. 2023** | **Znesek od**  **1. 4. 2023 dalje** |
| - za zavarovance iz druge, tretje, četrte, pete in šeste alinee tretjega odstavka 20. člena ZPIZ-2 (osebe, ki opravljajo praktično delo, prostovoljno prakso po končanem šolanju, poklicno rehabilitacijo, usposabljanje. itd.) | 3. člen | 8,23 EUR mesečno | 8,46 EUR mesečno |
| - za zavarovance iz prve in desete alinee tretjega odstavka 20. člena ZPIZ-2 (dijaki, študenti na obvezni in prostovoljni delovni praksi) | 4. člen | 12,31 EUR  letno | 12,65 EUR  letno |
| - za zavarovance iz četrtega odstavka 20. člena ZPIZ-2 (osebe na prestajanju kazenskih sankcij, mladoletniki proti katerim se izvršuje vzgojni ukrep) | 5. člen | 16,39 EUR mesečno | 16,85 EUR mesečno |
| - za zavarovance iz prve alinee prvega odstavka 20. člena ZPIZ-2 (osebe, ki samostojno opravljajo dejavnost, pa niso zavarovane po 15. členu ZPIZ-2) in za zavarovance iz drugega odstavka 20. člena ZPIZ-2 (osebe, ki opravljajo kmetijsko ali gozdarsko dejavnost, pa niso zavarovane po 17. ali 25. členu ZPIZ-2) | 6. člen | 41,04 EUR mesečno | 42,19 EUR mesečno |
| - za zavarovance iz osme alinee tretjega odstavka 20. člena ZPIZ-2 (sobodajalci, ki občasno oz. največ 5 mesecev opravljajo dejavnost kot sobodajalci in niso zavarovani po 15. členu ZPIZ-2) | 7. člen | 205,20 EUR letno  ali  17,09 EUR mesečno | 210,95 EUR letno  ali  17,57 EUR mesečno |
| - za zavarovance iz petega odstavka 20. člena ZPIZ-2 (osebe v času opravljanja organiziranih aktivnosti) | 8. člen | 4,07 EUR  letno | 4,18 EUR  letno |